கேள்வி: ஆன்றணி படியற - வாழ்க்கை வரலாறு பற்றி தகவல் சொல்.
பதில்: ஆன்றணி படியற கேரளத்தில் உள்ள கோட்டயம் மாவட்டத்தைச் சார்ந்த மணிமலை என்னும் ஊரில் 1921, பெப்ருவரி 11ஆம் நாள் பிறந்தார். பெங்களூர் புனித பேதுரு குருத்துவக் கல்லூரியில் மெய்யியலும். இறையியலும் பயின்றார்.
கேள்வி: ஆன்றணி படியற - ஆயர் பட்டம் குறித்து விரிவாக சொல்லுங்கள்.
பதில்: பன்னிரண்டாம் பயஸ் (திருத்தந்தை) 1955 சூலை 3ஆம் நாளில் ஆன்றணி படியறயை உதகை மறைமாவட்டத்தின் ஆயராக நியமித்தார். அவருக்கு அதே ஆண்டு அக்டோபர் 16ஆம் நாள் ஆயர் திருப்பொழிவு வழங்கியவர் ஆயர் ரெனே ழான்-பப்தீஸ்த்-ஜெர்மேன் ஃப்யூகா ஆவார். திருப்பொழிவுச் சடங்கின் போது ஆயர் பிரான்சிஸ் முத்தப்பா மற்றும் பேராயர் மேத்யூ காவுக்காட்டு ஆகியோர் துணைநின்றனர்.
கேள்வி: ஆன்றணி படியற - இரண்டாம் வத்திக்கான் பொதுச்சங்கத்தில் பங்கேற்பு பற்றி விளக்கவும்.
பதில்: ஆயர் படியற 1962-1965இல் நிகழ்ந்த இரண்டாம் வத்திக்கான் பொதுச்சங்கம் நான்கு அமர்வுகளிலும் கலந்துகொண்டார்.
கேள்வி: ஆன்றணி படியற - பிற பதவிகள் பற்றி விளக்கவும்.
பதில்: பின்னர் ஆயர் படியற இலத்தீன் வழிபாட்டுமுறையிலிருந்து சீரோ-மலபார் வழிபாட்டுமுறைக்குத் திரும்பிச் சென்றார். 1970, சூன் 14ஆம் நாள் அவரை பன்னிரண்டாம் பயஸ் (திருத்தந்தை) சங்கனாச்சேரி உயர்மறைமாவட்டத்தின் பேராயராக நியமித்தார். பேராயர் படியற இந்திய ஆயர் பேரவையின் துணைத்தலைவராக 1976இல் தேர்ந்தெடுக்கப்பட்டார். அவர் 1983இல் கேரள கத்தோலிக்க ஆயர் பேரவைத் தலைவரானார். 1984இல் சீரோ-மலபார் ஆயர் பேரவையின் தலைவராகத் தேர்ந்தெடுக்கப்பட்டார்.
கேள்வி: ஆன்றணி படியற - சீரோ-மலபார் சபை ஆய்வாளராக நியமனம் பற்றி தகவல் சொல்.
பதில்: 1978ஆம் ஆண்டில் சுமார் ஒரு மாதம் மட்டுமே திருத்தந்தையாக ஆட்சிசெய்த முதலாம் யோவான் பவுல் (திருத்தந்தை) பேராயர் ஆன்றணி படியறவிடம் ஒரு சிறப்புப் பணியை 1978 செப்டம்பர் 8ஆம் நாள் ஒப்படைத்தார். சீரோ-மலபார் திருச்சபையின் நிலை பற்றி விரிவாக ஆய்ந்து, திருத்தந்தையிடம் ஓர் அறிக்கை ஒப்படைக்க படியற கேட்டுக்கொள்ளப்பட்டார்.
கேள்வி: ஆன்றணி படியற - கர்தினால் பதவி பற்றி நீங்கள் என்ன அறிந்துள்ளீர்கள்?
பதில்: 1988, சூன் 28ஆம் நாள் இரண்டாம் யோவான் பவுல் (திருத்தந்தை) பேராயர் ஆன்றணி படியறயை கர்தினால் நிலைக்கு உயர்த்தினார். அப்போது அவருக்கு அமைதியின் அரசி அன்னை மரியா கோவில் கர்தினால்-குரு என்னும் பட்டமும் வழங்கப்பட்டது.
கேள்வி: ஆன்றணி படியற - சீரோ-மலபார் சபையின் தலைமை ஆயராக நியமனம் பற்றி விளக்கவும்.
பதில்: இரண்டாம் யோவான் பவுல் (திருத்தந்தை) 1992, திசம்பர் 16ஆம் நாள் எர்ணாகுளம்-அங்கமாலி உயர்மறைமாவட்டத்தை பெருநிலை உயர்மறைமாவட்டமாக (''major archdiocese'') உயர்த்தினார். அவ்வமயம் பேராயர் படியறைக்கு "தலைமைப் பேராயர்" (''major archbishop'') என்னும் பதவி வழங்கப்பட்டது. இவ்வாறு அவர் சீரோ-மலபார் திருச்சபையின் உயர்பெரும் தலைவராகப் பொறுப்பேற்றார். இருப்பினும், அவ்வமயம் தலைமைப் பேராயரின் நடைமுறை அதிகாரத்தைத் தலைமைப் பேராயர் ஆபிரகாம் காட்டுமன என்பவர் கொண்டிருக்கும் வகையில் திருச்சபையின் தலைமைப் பீடம் ஏற்பாடு செய்திருந்தது. பேராயர் காட்டுமன 1992-1995 ஆண்டுகளில் திருத்தந்தையின் பதிலாளாக இருந்து அப்பணியை ஆற்றினார்.
கேள்வி: ஆன்றணி படியற - பத்மசிறீ விருது பற்றி விளக்கவும்.
பதில்: கர்தினால் ஆன்றணி படியற நாட்டுக்கு ஆற்றிய சேவையைப் பாராட்டி, இந்திய அரசு 1998ஆம் ஆண்டில் அவருக்குப் பத்மசிறீ விருது வழங்கி பெருமைப்படுத்தியது.